S-2507/2023

Mál þetta sem dómtekið var 25. október 2023 höfðaði Lögreglustjórinn á Suðurnesjum með ákæru 18. september 2023 á hendur ákærða F-kk-þgf K-kk-þgf T-kk-þgf, kt. 000000- 0000, [...], [...]:

„fyrir þjófnað með því að hafa föstudaginn 21. október 2022 í verslun Áfengis-og tóbaksverslunar ríkisins, Krossmóa 4 í Reykjanesbæ, tekið þar ófrjálsri hendi 100 ml flösku af Landa samtals að verðmæti kr. 2.591, falið innanklæða og gengið með vöruna út án þess að greiða fyrir hana.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti við þingfestingu málsins 25. október 2023 og játaði brot sitt. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði krefst þess í málinu að honum verði gerð sú vægasta refsing sem lögleyfa.

Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur árið [...]. Samkvæmt sakavottorði ákærða var ákærða með Héraðsdómi Reykjaness þann 7. mars 2011 gert að sæta eins mánaða fangelsi, skilorðsbundið í 2 ár með annars vegna auðgunarbrots. Næst var ákærða með dómi Héraðsdóms Reykjaness frá 10. desember 2018 gert að sæta 3 mánaða fangelsis, skilorðsbundið í 2 ár fyrir vörslur fikniefna. Ákærði stóðst skilorð þessara tveggja dóma. Næst var ákærða gert með dómi Héraðsdómi Reykjaness frá 23. desember 2021 að sæta fangelsis í 30 daga skilorðsbundið í tvö ár vegna vopna- og fíkniefnalagabrota. Síðast gekkst ákærði undir sektargerð Lögreglustjórans á Suðurnesjum þann 15. janúar 2023 þar sem hann féllst á að greiða sekt að fjárhæð 602.000 krónur vegna fíkniefnalagabrot s. Brot ákærða sem er til meðferðar nú var framið áður en honum var síðast gerð refsing og ber því að dæma ákærða hegningarauka sbr. 78. gr. almennra hegningarlaga nr. 19/1940, er samsvari þeirri þyngingu hegningar sem kynni að hafa orðið, ef dæmt hefði verið um öll brotin í fyrra málinu. Enn fremur rauf ákærði með broti sínu skilorð dóms Héraðsdóms Reykjaness frá 23. desember 2021. Með vísan til 60. gr. og 77. gr. almennra hegningarlaga verður skilorðshluti þess dóms nú tekinn upp og ákærða gerð refsing fyrir bæði málin í einu lagi. Við ákvörðun refsingar er litið til þess að ákærði hefur játað brot sitt án undandráttar án rannsóknarstigi og fyrir dómi. Á hinn bóginn er einnig tekið mið af sakaferli ákærða.

Með vísan til framangreinds þykir refsing ákærða hæfilega ákveðin fangelsi í 60 daga, en fresta skal fullnustu fangelsisrefsingarinnar og skal hún falla niður að liðnum tveimur árum frá birtingu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Engan sakarkostnað leiddi af meðferð málsins.

Af hálfu ákæruvaldsins fór Á-kk-nf J-kk-nf með málið.

H-kvk-nf B-kvk-nf R-kvk-nf aðstoðarmaður dómara kveður upp dóm þennan.

Dómsorð :

Ákærði, F-kk-nf K-kk-nf T-kk-nf, sæti fangelsi í 6 0 daga, en fresta skal fullnustu fangelsisrefsingarinnar og skal hún falla niður að liðnum tveimur árum frá birtingu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

H-kvk-nf B-kvk-nf R-kvk-nf